Všeobecne záväzné nariadenie
hlavného mesta Slovenskej republiky Bratislavy
č. 9/2008
z 15. decembra 2008,
ktorým sa mení všeobecne záväzné nariadenie hlavného mesta Slovenskej republiky Bratislavy č. 13/2004 o miestnom poplatku za komunálne odpady a drobné stavebné odpady v znení neskorších predpisov

Mestské zastupiteľstvo hlavného mesta Slovenskej republiky Bratislavy podľa § 11 ods. 5 písm. a), f) a g) zákona Slovenskej národnej rady č. 377/1990 Zb. o hlavnom meste Slovenskej republiky Bratislave v znení zákona Slovenskej národnej rady č. 130/1991 Zb. a § 83 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov ustanovuje:

Čl. I

Všeobecne záväzné nariadenie hlavného mesta Slovenskej republiky Bratislavy č. 13/2004 o miestnom poplatku za komunálne odpady a drobné stavebné odpady v znení všeobecne záväzného nariadenia hlavného mesta Slovenskej republiky Bratislavy č. 9/2005 a všeobecne záväzného nariadenia hlavného mesta Slovenskej republiky Bratislavy č. 13/2007 sa mení takto:

1.	V § 5 sa slová „5 Sk“ nahrádzajú slovami „0,1659 eura“.

2.	§ 9 vrátane nadpisu znie:

„§ 9
Sankcie

(1) Za nesplnenie ohlasovacej povinnosti podľa § 4 tohto nariadenia môže správca poplatku uložiť poplatníkovi pokutu vo výške najmenej 66,38 eura a najviac 3 319,39 eura; najmenej 6,63 eura, ak ide o fyzickú osobu.17)

(2) Právnickej osobe, ktorá poruší toto nariadenie, môže primátor hlavného mesta uložiť pokutu do 6 638 eur.18)“.

3.	Poznámka pod čiarou k odkazu 18 znie:
„18) § 28 ods. 1 písm. a) zákona Slovenskej národnej rady č. 377/1990 Zb. o hlavnom meste Slovenskej republiky Bratislave v znení zákona č. 445/2008 Z. z.“. 

Čl. II

Primátor hlavného mesta sa splnomocňuje, aby vyhlásil úplné znenie všeobecne záväzného nariadenia hlavného mesta Slovenskej republiky Bratislavy č. 13/2004 o miestnom poplatku za komunálne odpady a drobné stavebné odpady, ako vyplýva zo zmien a doplnení vykonaných všeobecne záväzným nariadením hlavného mesta Slovenskej republiky Bratislavy č. 9/2005, všeobecne záväzným nariadením hlavného mesta Slovenskej republiky Bratislavy č. 13/2007 a týmto všeobecne záväzným nariadením.

Čl. III

Toto všeobecne záväzné nariadenie nadobúda účinnosť 1. januára 2009.

Ing. Andrej Ďurkovský
primátor